October Sonata รักที่รอคอย (2552)

✨🌟  **October Sonata รักที่รอคอย (2552)**

* **ชื่ออังกฤษ :** ***October Sonata***
* **ประเภท :** **Drama / Romance**
* **ผู้กำกับ :** สมเกียรติ์ วิทุรานิช
* **บทภาพยนตร์ :** สมเกียรติ์ วิทุรานิช
* **กำกับภาพ :** ธีระวัฒน์ รุจินธรรม
* **ลำดับภาพ :** สุนิตย์ อัศวินิกุล, พรรณิภา กบิลลิกกะวานิชย์, เหมือนฝัน อุปถัมภ์
* **กำกับศิลป์ :** ศักดิ์ศิริ จันทรังษี, วิทยา ชัยมงคล
* **ดนตรีประกอบ :** ไกวัล กุลวัฒโนทัย
* **อำนวยการสร้าง :** ณภัทร ภวภูตานนท์ ณ มหาสารคาม
* **บริษัทผู้สร้าง / จัดจำหน่าย :** เอ็ม พิคเจอร์ส, เอ็นจีอาร์
* **วันที่เข้าฉาย :** 23 ธันวาคม 2552
* **ระบบถ่ายทำ :** ภาพยนตร์สี เสียงในฟิล์ม 35 มม.

## **เรื่องย่อ**

*เคยรู้สึกมั้ย ว่าคุณเกิดมา เพื่อ "รอ" ใครสักคน*

เรื่องราวชีวิตรักของสาวโรงงาน แสงจันทร์ (รัชวิน วงศ์วิริยะ) กับหนุ่มซึ่งกำลังจะไปเรียนต่อเมืองนอก รวี (ธนวรรธน์ วรรธนะภูมิ) ที่มาพบกันโดยบังเอิญ ในงานศพพระเอกดัง มิตร ชัยบัญชา เมื่อวันที่ 8 ตุลาคม 2513 จากนั้นวันที่ 8 ตุลาคมของทุกปี จึงกลายเป็นวันนัดพบ ณ บังกะโล แสนมุก โฮเต็ล ที่ต่างฝ่ายต่างเฝ้ารอที่จะมาพบกัน โดยมีหนุ่มลูกครึ่งจีน ลิ้ม (พิษณุ นิ่มสกุล) ซึ่งถูกเปรียบเสมือนมือที่สาม เพียงเพราะเขาเห็นเธอแล้วทำความรู้จัก ฝ่ายหนึ่งมองเห็นเป็นเพื่อน เพราะเธอมีเขาอีกคนอยู่ในหัวใจแล้ว ขณะที่อีกฝ่ายถือเป็นรักแรกพบ

อีกหนึ่งเรื่องราวของความรักที่จะทำให้เกิดความซาบซึ้ง ที่จะยอมรับและเข้าใจ กับความรักที่มั่นคงของคนทั้ง 3 เหมือนถูกโชคชะตาเล่นตลก สุดที่จะคาดเดา

## **Image Gallery & วีดีโอ**

* **ดูเพิ่มเติมที่ : [1] [2] [3] [4] [5] [6] [7]**

* Gallery 1
* Gallery 2
* Gallery 3
* Trailer 1
* Trailer 2
* เบื้องหลัง 1
* เบื้องหลัง 2
* วีดีโอ 1
* วีดีโอ 2
* ดูหนัง

## **เกร็ด**

* สมเกียรติ วิทุรานิช เขียนบทภาพยนตร์เรื่องนี้ขึ้นได้โดยรับแรงบันดาลใจมาจากหนังสือเรื่อง สงครามชีวิต ของ ศรีบูรพา ซึ่งถือเป็นหนังสือที่เขารักมากเล่มหนึ่ง และเป็นหนังสือเล่มที่ 2 ที่เขาอ่านในชีวิตต่อจาก สี่แผ่นดิน จากนั้นเขาต้องรอคอยนานถึงประมาณ 10 ปี จึงได้มากำกับภาพยนตร์เรื่องนี้ให้ออกมาเป็นรูปเป็นร่าง

* ภาพยนตร์เรื่องนี้มีบรรยากาศแบบย้อนยุคไปเมื่อ 30 ปีที่แล้ว เพราะ สมเกียรติ วิทุรานิช ผู้กำกับต้องการบรรยากาศรักหวานๆ ที่ไม่เร่งรีบเหมือนสภาพสังคมในปัจจุบัน

* ภาพยนตร์เรื่องนี้เป็นภาพยนตร์เรื่องที่ 2 ของโป๊ป ธนวรรธน์ ซึ่งภาพยนตร์เรื่องนี้เป็นเรื่องแรกที่เขารับบทเป็นพระเอกเต็มตัว ถัดจากการแสดงภาพยนตร์เรื่องแรก คือเรื่อง *ตำนานสมเด็จพระนเรศวรมหาราช ภาค ๓ ยุทธนาวี* โดยรับบทเป็น "ขุนรามเดชะ"

* เมื่อได้อ่านบทภาพยนตร์ ก้อย รัชวิน ก็อยากรับบทแสงจันทร์เป็นอย่างมาก เพราะชอบความเป็นผู้หญิงที่ที่มั่นคงในความรักอย่างบริสุทธิ์ใจของแสงจันทร์ เช่นเดียวกับโป๊บ ธนวรรธน์ ที่อยากรับบทรวีมาก จนไปขออนุญาตต้นสังกัด คือ ท่านมุ้ย (หม่อมเจ้าชาตรีเฉลิม ยุคล) แล้วจึงไปกราบเรียนปรึกษา หม่อมกมลา ยุคล ซึ่งท่านก็ขอดูบทแล้วก็อนุญาตให้โป๊บมาแสดงเพราะเห็นว่าบทน่าสนใจ

* ความท้าทายหนึ่งที่ ก้อย รัชวิน ต้องพบขณะรับบทแสงจันทร์ในเรื่องนี้ คือการแสดงเป็นแสงจันทร์ตั้งแต่ตอนที่เป็นสาวรุ่นจนถึงตอนที่เป็นหญิงสูงวัย พร้อมถ่ายทอดพัฒนาการด้านความรักของตัวละครที่เปลี่ยนไปตามวัยด้วย

* จากบทบาทรวีในภาพยนตร์เรื่องนี้ ทำให้ทางผู้ใหญ่ช่อง 3 สนใจและติดต่อให้โป๊ป ธนวรรธน์มาเซ็นสัญญาสู่การเป็นนักแสดงกับทางช่อง 3

## **รางวัล และอนุสรณ์**

* **รางวัลภาพยนตร์ไทย ชมรมวิจารณ์บันเทิง ครั้งที่ 18**
	+ ภาพยนตร์ยอดเยี่ยม
	+ ผู้กำกับภาพยนตร์ยอดเยี่ยม (สมเกียรติ์ วิทุรานิช)
	+ นักแสดงสมทบชายยอดเยี่ยม (พิษณุ นิ่มสกุล)
	+ กำกับศิลป์ยอดเยี่ยม (ศักดิ์ศิริ จันทรังษี, วิทยา ชัยมงคล)
	+ ดนตรีประกอบยอดเยี่ยม (ไกวัล กุลวัฒโนทัย)

* **สตาร์เอนเตอร์เทนเมนต์อวอร์ดส 2009 ครั้งที่ 8**
	+ ออกแบบเครื่องแต่งกายยอดเยี่ยม (นพดล เตโช)

* **รางวัลภาพยนตร์แห่งชาติ สุพรรณหงส์ ครั้งที่ 19**
	+ ภาพยนตร์ยอดเยี่ยม
	+ นักแสดงสมทบชายยอดเยี่ยม (พิษณุ นิ่มสกุล)
	+ ออกแบบเครื่องแต่งกายยอดเยี่ยม (นพดล เตโช)
	+ บทภาพยนตร์ยอดเยี่ยม (สมเกียรติ์ วิทุรานิช)

* **โครงการของหอภาพยนตร์ (องค์การมหาชน)**
	+ มรดกภาพยนตร์ของชาติ ครั้งที่ 12 (พ.ศ. 2565)